open-index/open-wikipedia-markdown huggingface dataset:
Hnutie Vpred

**Hnutie Vpred**, skratka **VPRED**, bola slovenská mimoparlamentná politická strana. Založil ju v roku 2005 ekonóm Ivan Švejna, ktorý sa stal aj predsedom strany. Zanikla v roku 2007.

## Vedenie
*Ivan Švejna - predseda

## História
Hnutie Vpred bolo na ministerstve vnútra zaregistrované 4. mája 2005. Medzi zakladateľov patrili najmä ľudia z okruhu známych Ivana Švejnu, obzvlášť z Nadácie F. A. Hayeka. Po voľbách do Bratislavského samosprávneho kraja Švejna z postu predsedu odstúpil s tým, že „*sa v najbližšej budúcnosti chce venovať výlučne odbornej práci, a to najmä v oblasti reformy školstva a odvodov*“.

Strana zanikla dobrovoľným zrušením bez likvidácie a bola vymazaná z registra ministerstva vnútra 10. mája 2007.

## Volebné výsledky
Hnutie Vpred sa nezúčastnilo parlamentných volieb. Najväčším úspechom strany boli voľby do Bratislavského samosprávneho kraja v roku 2005, kde Švejna skončil ako kandidát na predsedu samosprávneho kraja na treťom mieste a získal 8,53% hlasov.

## Volebné preferencie
Preferencie politického subjektu boli príliš nízke, preto sa v prieskumoch verejnej mienky neobjavili.

### Predsedovia Hnutia Vpred
*Ivan Švejna

## Referencie

## Externé odkazy
* Vpred v registri strán MV SR 

Kategória:Zaniknuté politické strany na Slovensku
Strana demokratickej ľavice (2005)

náhľad|Sídlo na Panskej 9 v Bratislave
**Strana demokratickej ľavice**, skratka **SDĽ**, bola slovenská mimoparlamentná politická strana. Vznikla v máji 2005 ako reakcia nesúhlasu časti členov pôvodnej Strany demokratickej ľavice so zlúčením so stranou SMER, ku ktorému došlo v decembri 2004. Obnovenej strane sa nepodarilo dostať sa do Národnej rady a nedosiahla celoštátny význam svojej predchodkyne. Vo voľbách v roku 2010 získala SDĽ 2,41 %, čo je tesne pod polovicou 5 % hranice pre vstup do Národnej rady. Strana vstúpila do likvidácie v decembri 2015.

## Vedenie strany
### Predsedovia
* Martin Halás – 2009
* Marek Blaha – 2010-2012
* Jozef Ďurica – 2012
* Miroslava Šuttová – 2012-2015

## História
Strana demokratickej ľavice bola na ministerstve vnútra zaregistrovaná 3. mája 2005 pod rovnakým názvom, aký mala politická strana Strana demokratickej ľavice, ktorá zanikla 31. decembra 2004 zlúčením so SMERom.

## Volebné výsledky
* 2006 – Parlamentné voľby – strana získala 0,13 % a nedostala sa do parlamentu.
* 2009 – Voľby do Európskeho parlamentu – strana získala 0,62 % hlasov a ani jeden mandát v parlamente.
* 2010 – Parlamentné voľby – strana získala 2,41 % a nedostala sa do parlamentu.

## Volebné preferencie
Volebné preferencie strany v percentách podľa Štatistického úradu SR do marca 2009 boli také nízke, že ich Štatistický úrad Slovenska nezaznamenával. (*Pozn.: Od júla 2006 do apríla 2007 sa skúmali sympatie k politickej strane.*) Od apríla 2009 preferencie podľa agentúry Focus.

Hrubo vyznačené preferencie znamenajú prekročenie hranice 5 % potrebnej na vstup do parlamentu.

## Referencie

## Pozri aj
* Kandidačná listina SDĽ pre voľby do NR SR v roku 2006

## Externé odkazy
* oficiálna stránka strany 
* SDĽ v registri strán MV SR 

Kategória:Zaniknuté politické strany na Slovensku
Slovenská liga (politická strana)

**Slovenská liga** (od februára do augusta 2005 **Socialisti**, v rokoch 20052011 **Strana občianskej solidarity**, skratka **S.O.S.**, v rokoch 20112019 **NOVÝ PARLAMENT**, skratka **NP)** je slovenská mimoparlamentná politická strana. Má sídlo v Bratislave. V jej dejinách zmenila viackrát názov aj ideologické zameranie. Profiluje sa vlastenecky a konzervatívne, v minulosti pôsobila ako ľavicová strana, hlásiaca sa ideologicky k európskym socialistom.

Strana v súčasnosti nevyvíja činnosť a nemá žiadne zastúpenie v orgánoch štátnej správy ani samosprávy.

## História

### Socialisti (2005)
Strana občianskej solidarity bola na ministerstve vnútra zaregistrovaná 4. februára 2005 pod pôvodným názvom **Socialisti**. Členkami prípravného výboru strany boli Andrea Bečáková, Gabriela Liptáková a Eva Mikulová.

### Strana občianskej solidarity (2005 – 2011)
26. augusta 2005 bola strana zmenená na S.O.S. Volebným lídrom v júnových predčasných parlamentných voľbách v roku 2006 bol starosta košickej mestskej časti Ťahanovce Cyril Betuš.

### NOVÝ PARLAMENT (2011 – 2019)
Strana sa opäť premenovala v roku 2011. V jej čele ako strany NOVÝ PARLAMENT stál prezidentský kandidát z roku 2014 a bývalý poslanec NR SR za HZDS, Jozef Behýl.

### Slovenská liga (od 2019)
V októbri 2019 stranu NOVÝ PARLAMENT prevzal bývalý poslanec NR SR za HZDS, Tibor Cabaj. Strana sa oficiálne 14. októbra 2019 premenovala na Slovenskú ligu. Podpredsedami sa stali Cabaj, Jozef Behýl a Roman Ruhig. 28. októbra 2019 ohlásil bývalý premiér a predseda HZDS Vladimír Mečiar, že cez Slovenskú ligu sa vráti do slovenskej politiky. Republikový snem strany 9. novembra 2019 za účasti 151 členov zvolil za predsedu strany, ako aj lídra kandidátnej listiny do nadchádzajúcich volieb, Vladimíra Mečiara. 29. novembra 2019 pred oznámením kandidátnej listiny predseda Mečiar zmenil názor a rozhodol sa kvôli názorovým rozkolom v strane, že kandidovať nebude. Znamená to možný úplný rozpad strany.

## Vedenie strany

### Strana občianskej solidarity
Vedenie strany, zvolené na II. Rokovaní snemu S.O.S. 3. februára 2007 v Prievidzi:
* Peter Konček – predseda
* Ján Mikula – podpredseda
* Roman Lupták – člen predsedníctva
* Richard Novák – člen predsedníctva
* Vladimír Revický – člen predsedníctva
* Cyril Betuš – výkonný tajomník

#### Predsedovia S.O.S.
* 20052007: Tibor Mayer
* od roku 2007: Peter Konček

### Slovenská liga
* Jozef Behýl – podpredseda
* Tibor Cabaj – podpredseda
* Roman Ruhig – podpredseda

## Volebné výsledky
* 2006 (parlamentné voľby) – strana dosiahla zisk 0,10% hlasov a nedostala sa do Národnej rady SR.
2020 (parlamentné voľby)-strana dosiahla zisk 0,02% hlasov a nedostala sa do Národnej rady SR.   

## Volebné preferencie
Volebné preferencie strany sú také nízke, že ich Štatistický úrad Slovenska nezaznamenáva.

## Referencie

## Pozri aj
*  Kandidačná listina S.O.S. pre voľby do NR SR v roku 2006

## Externé odkazy
* oficiálna stránka strany (20052011) 
* oficiálna stránka strany (20112019) 
* S.O.S. v registri strán MV SR 


Kategória:Politické strany na Slovensku v likvidácii
Koalícia Čechov a Slovákov

**Koalícia Čechov a Slovákov**, skratka **KČaS**, bola slovenská mimoparlamentná politická strana. 

Koalícia Čechov a Slovákov bola na ministerstve vnútra zaregistrovaná 20. júna 2002. Predsedníčkou strany bola Jaroslava Cvešperová. Dňa 1. októbra 2005 strana vstúpila do likvidácie.

## Volebné výsledky
Koalícia Čechov a Slovákov sa na parlamentných voľbách nezúčastnila.

## Volebné preferencie
Volebné preferencie strany boli také nízke, že ich Štatistický úrad Slovenska  nezaznamenával.

## Politici Koalície Čechov a Slovákov
Články o politikoch Koalície Čechov a Slovákov sú uvedené v kategórii Politici KČaS.

Kategória:Zaniknuté politické strany na Slovensku
Strana demokratickej ľavice

**Strana demokratickej ľavice** môže byť politcká strana:
*historická na Slovensku, pozri Strana demokratickej ľavice (1990)
*historická na Slovensku, pozri Strana demokratickej ľavice (2005)
*v Ekvádore, pozri Strana demokratickej ľavice (Ekvádor) (Partido Izquierda Democrática, ID)
AGRÁRNA STRANA VIDIEKA

**AGRÁRNA STRANA VIDIEKA**, skratka **ASV**, bola bývalá slovenská agraristická politická strana. Bola proeurópsky-orientovaná. Strana fungovala medzi rokmi 2003 až 2017. V roku 2017 sa pretransformovala na stranu DOMA DOBRE.

## Vedenie strany
Stav k 23. februáru 2008:

* Vladimír Gozora – predseda
* Július Gašpír – podpredseda
* Jozef Vaškeba – podpredseda
* František Kolesár – podpredseda

## História
Agrárna strana vidieka bola na ministerstve vnútra zaregistrovaná 14. novembra 2003.

## Volebné výsledky
* 2004 (voľby do Európskeho parlamentu) – nezúčastnila sa
* 2006 (parlamentné voľby) – 0,13% hlasov
* 2009 (voľby do Európskeho parlamentu) – 0,45% hlasov

## Volebné preferencie
Volebné preferencie strany sú také nízke, že ich Štatistický úrad Slovenska  nezaznamenáva.

## Členská základňa
Vývoj členskej základne podľa výročných správ strany 

## Referencie


## Pozri aj
* Kandidačná listina ASV pre voľby do NR SR v roku 2006

## Externé odkazy
* oficiálna stránka strany 
* ASV v registri strán MV SR 


Kategória:Agrárne strany na Slovensku
Kategória:Politické strany na Slovensku – funkčné
Priemysel

thumb|Oceliarne Corus

**Priemysel** je odvetvie materiálnej výroby zahrňujúce získavanie nerastných, rastlinných a živočíšnych surovín a ich spracovanie, ako aj opravy výrobkov z nich vyrobených a výrobu a rozvod energie každého druhu.

## Rozdelenie
### Ťažký priemysel
Vyrába produkty určené pre priemysel a služby. V zásade sem nepatria produkty pre konečného spotrebiteľa:

* automobilový priemysel
* banský priemysel
* chemický priemysel
* energetika
* hutníctvo 
* letecký priemysel
* stavebníctvo
* strojárstvo
* drevospracujúci priemysel
### Ľahký priemysel
Vyrába produkty určené spravidla pre koncového spotrebiteľa. 
* elektrotechnický priemysel
* polygrafia
* potravinársky priemysel
* textilníctvo

## Iné projekty
Komunikácia

**Komunikácia** môže byť:
*výmena informácií, myšlienok, názorov a pocitov medzi živými bytosťami obyčajne prostredníctvom spoločnej sústavy symbolov:
**v zoológii: prenos informácie medzi živočíchmi a medzi živočichmi a ľudmi, pomocou vydávaných a prijímaných signálov, a to optických, zvukových, chemických, dotykových a prípadne aj elektrických, pozri komunikácia (zoológia) 
**v psychológii: sociálna interakcia, pri ktorej sa verbálne alebo neverbálne odovzdávajú informácie. pozri komunikácia (psychológia)
**v jazykovede: ústne alebo písomné sprostredkovanie informácií, pozri jazyková komunikácia
*v informatike: odovzdávanie informácií medzi subsystémami sústav alebo medzi systémom a okolím, pozri komunikácia (informatika)
*v stavebníctve: smerová stavba alebo zariadenie (pozemné, podzemné, dráhové, nadzemné, letecké, potrubné, vodné a telekomunikačné) slúžiace na dopravu látok (aj sypkých), kvapalín, plynov, energie, dopravných prostriedkov, ľudí, zvierat a prípadne aj na prenos správ, pozri komunikácia (stavebníctvo)
*všeobecne: 
**dorozumievanie
**oznámenie, sprostredkovanie (informácie)
**nútené alebo náhodné spojenie priestorov
**existujúce spojenie dopravnými prostriedkami (cesty, železnice, doprava a pod.)

## Pozri aj
*komunikácia medzi procesmi
*marketingová komunikácia

## Iné projekty
Tad Williams

**Tad Williams** (* 14. marec 1957, San José, Kalifornia), vlastným menom **Robert Paul Williams** je americký spisovateľ žánru fantasy a sci-fi.

Vo svojom živote vystriedal niekoľko zamestnaní, kým v roku 1985 uverejnil svoj prvý román *Tailchaser's Song*. Okamžite získal pamätnú cenu J.W. Campbella za najlepší spisovateľský debut.

## Dielo

* 1985 - *Tailchaser's Song* (*Pieseň naháňača chvostov*)
* trilógia *Memory, Sorrow and Thorn* (*Spomienka, žiaľ a Tŕň*)
** 1988  - *The Dragonbone Chair* (*Trón z dračích kostí*)
** 1990 - *Stone of Farewell* (*Kameň rozluky*)
** 1993 - *To Green Angel Tower* (*Veža zeleného anjela*)
* 1992 - *Child of an Ancient City* (*Dieťa starodávneho mesta*)
* 1994 - *Caliban's Hour* (*Calibanova hodina*)
* tetralógia *Otherland*
** 1996 - *City of Golden Shadow* (*Mesto zlatého tieňa*)
** 1998 - *River of Blue Fire* (*Rieka modrého ohňa*)
** 1999 - *Mountain of Black Glass* (*Vrch čierneho skla*)
** 2001 - Sea of Silver Light (*More streborného svetla*)
* 2003 - *The War of the Flowers* (*Vojna kvetov*)
* trilógia *Shadowmarch*
** 2004 - *Shadowmarch, Volume I* (*Tieňová marka, Diel I*)

## Externé odkazy
* Oficiálna stránka Tada Williamsa (en)

Kategória:Spisovatelia USA
Kategória:Spisovatelia fantasy
Kategória:Osobnosti zo San José (Kalifornia)
Francesco Petrarca

[náhľad|Socha v [Galleria degli Uffizi, Florencia]]

**Francesco Petrarca** (tiež **Francesco Petrarch**, * 20. júl 1304, Arezzo, Florentská republika – † 19. júl 1374, Arquà pri Padove, Benátska republika) bol taliansky básnik, predstaviteľ renesančného humanizmu. Do roku 1353 žil poväčšine utiahnuto pri Avignone.

Jeho humanistické pôsobenie začalo objavením Augustína a Cicerona, ktorí sa preň stali živými nositeľmi novej duchovnej epochy.

## Život
Francesco Petrarca sa narodil v Arezze, odkiaľ sa v roku 1313 presťahoval do Avignonu, kde začal svoje štúdium, od roku 1318 študoval práva v Montpellier a potom (od roku 1322) v Bologni, štúdium ukončil z finančných dôvodov krátko po smrti svojho otca (1326). Ešte v roku 1326 sa stal kňazom. Jeho kariéra v cirkevných službách bola pomerne úspešná, niekoľkokrát vyzýval pápeža k návratu do Ríma. Roku 1343 bol poverený pápežom na diplomatickú cestu do Neapola, po návrate neprijal biskupstvo.

Roku 1347 vyzýval pri vzbure v Ríme k obnove antického Ríma, čo viedlo k ochladeniu vzťahov medzi ním a rodinou Colonnov, s ktorou sa veľmi priatelil, a pápežovým okolím. V tom istom roku bol nútený prijať kanonikát v Parme.

Roku 1353 sa presťahoval do Milána, kde až do roku 1362 pôsobil v diplomatických službách arcibiskupa G. Viscontiho.

Roku 1362 sa presťahoval do Benátok, odkiaľ bol roku 1370 pápežom Urbanom pozvaný späť do Ríma. Cestou sa prejavil jeho vek a v Padove ochorel natoľko, že už nemohol pokračovať v ceste. Po svojom uzdravení sa stiahol do ústrania a až do smrti žil u svojej dcéry v dedinke Arquà.

## Tvorba
Vo svojich morálnofilozofických spisoch Petrarca podáva syntézu grécko-rímskych mravných ideálov a humanistických cieľov. Vrcholom jeho tvorby je básnická zbierka *Spevník *(Canzionere). U nás vyšla pod názvom *Sonety pre Lauru*. Zbierka obsahuje takmer 400 ľúbostných básní – najmä sonetov – v ktorých básnik ospevuje svoju milú Lauru. Petrarcova ľúbostná lyrika sa neusiluje iba o vykreslenie idealizovaného portrétu milovanej ženy, ale obdarúva Lauru aj vlastnosťami reálnej bytosti.

Zbierka sonetov v ich klasickej forme (4, 4, 3, 3) pozostáva z troch častí (v slovenskom vydaní iba z dvoch častí): 
# "Za Laurinho života", ktorá obsahuje 207 sonetov v origináli  
# "Konečne po Laurinej smrti", obsahuje 86 sonetov v origináli
# "Triumpf", ktoré sú menej významné (menej kvalitné) – V slovenskom vydaní neboli zahrnuté

Básnik spieva o svojej platonickej láske, ktorú uvidel prvýkrát 6.4.1327 v Avignone na pápežskom dvore. Zostala nedosiahnuteľným ideálom až do konca života. Presne o dvadsaťjeden rokov 6.4. 1348 umrela. Celý tento čas písal Petrarca ľúbostné sonety.

V roku 1341 bol korunovaný v Ríme na Veľkonočnú nedeľu za kráľa básnikov vavrínovým vencom.

## Referencie


## Pozri aj
* Zoznam talianskych spisovateľov

## Iné projekty

## Externé odkazy
* 

Kategória:Narodenia v 1304
Kategória:Úmrtia v 1374
Kategória:Talianski básnici
Kategória:Talianski spisovatelia
Kategória:Renesanční básnici
Kategória:Renesanční spisovatelia
Kategória:Osobnosti na českých poštových známkach
Dizajn

**Dizajn** (z ) môže byť:
*špecifická novodobá úžitková výtvarná činnosť:
**prirodzené alebo zámerné povrchové vzory úžitkových predmetov a diel a stavebných materiálov, a tvorba týchto vzorov, pozri dizajn (vzorovanie)
**funkčný a zároveň umelecký (estetický) tvar a podoba úžitkových predmetov a diel a stavebných materiálov, a tvorba takéhoto tvaru a podoby, pozri dizajn (stvárnenie)
**výtvarné riešenie priemyselného výrobku, pozri dizajn (výrobok)
**priemyselné výtvarníctvo, priemyselné návrhárstvo
*interdisciplinárny odbor, ktorý sa zaoberá vzťahmi človeka a spoločnosti voči technickému dielu
*plán experimentu
*nesprávne: (technický) návrh, projekt, (technické) návrhárstvo vôbec

## Iné projekty
Televízia (prenos)

[náhľad|Rodina a priatelia ukrajinského roľníka pozerajú televíziu, [Donecká oblasť, 1959.]]
**Televízia** (gr. *tele* – ďaleko + lat. *visio* - videnie, zjav, predstava) je v najširšom zmysle  prenos obrazu elektrickou cestou alebo (bezdrôtový či drôtový) prenos televízneho signálu na diaľku, prípadne systém na takýto prenos. V užšom zmysle sa definícia obmedzuje len na prenos pohyblivých obrazov resp. systém takéhoto prenosu alebo sa obmedzuje rôznymi inými spôsobmi, ako vidno napr. z nasledujúcich definícií televízie:
* forma telekomunikácie určená na prenos signálov reprezentujúcich scény, pričom obrázky týchto scén sú pri ich prijímaní reprodukované na obrazovke 
* elektronický spôsob snímania, prenosu a šírenia audiovizuálnych sociálnych informácií na určitú vzdialenosť s relatívne neobmedzenou možnosťou ich príjmu

## Prostriedok masovej informácie a propagandy
Televízia je okrem iného významným prostriedkom masovej informácie a propagandy. Televízia ako prostriedok masovej informácie a propagandy plní funkciu informatívno-poznávaciu, výchovno-vzdelávaciu, rekreačno-oddychovú, osvetovú, regulatívnu, direktívnu, hedonistickú ap. Publicistické a umelecké diela nielen šíri, sprostredkúva, ale predovšetkým podnecuje, organizuje a realizuje ich tvorbu vo forme špecifickej, audiovizuálnej interpretácie a osobitným spôsobom ich multiplikuje. Televízia je zároveň komplexne integrovanou kultúrnou inštitúciou prezentujúcou sa predovšetkým syntézou publicistiky a dramatiky, šírením informácií vo forme faktov a fikcie. Estetizuje fakty a dokumentarizuje umenie. Plní úlohy v komplexe politického, občianskeho, kultúrneho a estetického pôsobenia. Vplýva na verejnú mienku, formuje spoločenské vedomie, ovplyvňuje sociálne konanie širokých más, vedie divákov k rôznym spoločenským a iným aktivitám.

## Prenos
Z fyzikálneho hľadiska je televízia prenos obrazu elektrickou cestou pomocou elektromagnetických vĺn. Obraz sa sníma televíznou kamerou, ktorej hlavnou súčasťou je snímací prvok (snímacia elektrónka, CCD polovodičový prvok) Získaný signál sa prenáša veľmi krátkymi elektromagnetickými vlnami vysielanými televíznym vysielačom alebo je prenášaný koaxiálnym káblom. V televíznom prijímači, ktorého hlavnou súčasťou je obrazovka, sa vytvára obraz moduláciou elektrónového lúča obrazovým signálom privádzaným na riadiacu mriežku obrazovky. Prenos sa uskutočňuje rozkladom obrazu na vodorovné riadky. Riadkovanie vo vysielači a prijímači musí prebiehať synchrónne. Celý obraz musí byť prenesený v dobe kratšej, ako je časový interval charakterizujúci zrakovú zotrvačnosť.

## Referencie

## Pozri aj
* digitálna televízia
* televízor

## Iné projekty

## Externé odkazy
*
Négritude

**Négritude** je filozofická a ideologická koncepcia a literárno-kultúrne hnutie usilujúce sa o znovuobjavenie a rehabilitáciu africkej histórie a africkej kultúry.

Hnutie négritude vzniklo v 30. rokoch 20. storočia medzi černošskou inteligenciou v Paríži ako reakcia na francúzsku koloniálnu politiku kulturnej asimilácie. Hnutie sa rozšírilo vo frankofónnej Afrike.

Jeho zakladateľmi sú L. S. Senghor a Aimé Césaire.

Négritude študuje intuitívny rozum Afričana, jeho splývanie so svetom, s prírodou, vyzdvihuje jeho poetickú expresívnosť a celostnosť vnímania, občinové ideály spravodlivosti. Toto všetko kladie do protikladu k racionálnemu rozumu Európana, jeho odtrhnutosti od prírody, vypočítavosti a individualizmu. 

## Externé odkazy
* 

Kategória:Literatúra vo Francúzsku
Videohra

**Videohra** je:
*a) v širšom zmysle: elektronická hra (v užšom ponímaní len počítačová hra) hraná prostredníctvom obrazov na nejakej zobrazovacej jednotke. 
*b) v užšom zmysle: 
**len hra z bodu a hraná prostredníctvom hracej konzoly 
**len hra z bodu a hraná na monitore a pomocou klávesnice, joysticku alebo myši 

## Videohra v širšom zmysle
Fyzické zariadenia, na ktorých sa videohra hrá, môžu byť:
*komplikované systémy typu: pohybová platforma (motion platform), virtual-reality gear, veľké zobrazovacie jednotky so zadnou projekciou (rear-projection screens) a podobne
*hrací automat (t.j. zariadenie vrátane zobrazovacej jednotky, obyčajne na mince, ktoré je špeciálne uspôsobené na danú hru)
*hracia konzola (spolu s monitorom/obrazovkou)
*bežný domáci počítač (home computer) - pozri napr. pod počítačová hra
*malé prenosné zariadenie (handheld electronics)

Z hľadiska dátového nosiča môže byť videohra buď pevne "zabudovaná" v zariadení alebo môže byť umiestnená na internete, na jednotke USB flash, na CD-ROM, na kartridži (pre herné konzoly), staršie na audiokazete a podobne.

Videohry možno členiť aj podľa veku hráča, princípu hry, témy hry a podobne. K tomu pozri analogicky článok počítačová hra.

## Systémy hodnotenia obsahu
Pred predajom videohier je ich obsah posudzovaný rôznymi organizáciami s cieľom ochrany detí pred témami, ktoré pre ich vek nemusia byť vhodné, ako napríklad násilie, hazard, alebo sexuálne témy. Toto hodnotenie býva zobrazované na obale hry, ale aj na marketingových materiáloch.

Analýzu obsahu hier a udeľovanie takýchto hodnotení v Európe zastrešuje organizácia PEGI, v severnej Amerike ESRB.

## Referencie

Kategória:Počítačové hry
Hierarchia

[thumb|200px|Hierarchický systém usporiadania vedomostí ľudstva v [Denis Diderot|Diderotovej Encyklopédii z roku 1751.]]
**Hierarchia** (z gr. ἱερός (hieros) = svätý, posvätný + ἄρχω, ἄρχειν (archó, archein) = vládnuť »» ἱεραρχία (hierarchiá)) je spôsob usporiadania systému, v ktorom je každý prvok alebo článok, s výnimkou najvrchnejšieho, podriadený jedinému nadriadenému prvku alebo článku.

Takéto usporiadanie sa dá aplikovať na sociálne systémy, organizačné štruktúry, katalogizačné a kategorizačné schémy, kybernetické systémy a pod. Charakteristickým príznakom hierarchie je práve vzťah nadriadenosti a podriadenosti.

Typickými príkladmi hierarchického usporiadania sú napríklad
* armáda
* Rímskokatolícka cirkev

## Hierarchia armády

* generál
** generálporučík
*** generálmajor
**** brigádny generál
***** plukovník
****** podplukovník
******* major
******** kapitán
********* nadporučík
********** poručík
*********** nadpráporčík
************ práporčík
************* podpráporčík
************** štábny nadrotmajster
*************** nadrotmajster
**************** rotmajster
***************** rotný
****************** čatár
******************* desiatnik
******************** slobodník
********************* vojak 2. triedy
********************** vojak 1. triedy

Napriek uvedenej hodnostnej hierarchii sa v armáde vyskytuje aj funkčná hierarchia. Niekedy sa môže stať, že vojak hodnostne nižší má vyššiu funkciu a je nadriadený hodnostne vyššiemu.

## Hierarchia Rímskokatolíckej cirkvi

* pápež - hlava Rímskokatolíckej cirkvi, je najvrchnejším prvkom hierarchie
** konkláve - zhromaždenie kardinálov, ktorí volia pápeža
*** kardinál - príslušník zboru kardinálov - navyšších hodnostárov Rímskokatolíckej cirkvi
**** kardinál - biskup
**** kardinál - kňaz
**** kardinál - diakon
*****arcibiskup-metropolita
****** arcibiskup - biskup v arcidiecéze
******* biskup - najvyšší predstaviteľ diecézy
******** sídelný biskup
******** pomocný biskup - tituárny biskup, ktorý vypomáha sídelnému biskupovi
******** biskup-koadjútor - biskup s právom nástupníctva
********* kňaz - ten, ktorý prináša obetu v chráme
********** dekan - má na starosti určitý počet farností, ktoré tvoria dekanát
********** farár - má na starosti vedenie farnosti
********** kaplán - duchovný viazaný na kaplnku, mladší pomocný kňaz vo farnosti, alebo duchovný pridelený k určitému spoločenstvu
********** výpomocný duchovný - kňaz, ktorý je daný určitý čas na určité miesto na výpomoc
*********** diakon - zastáva výpomocnú službu (hlása Evanjelium, krstí, sobáši, pochováva)

## Pozri aj
* Heterarchia
* Holarchia
* Hierarchia katolíckej cirkvi

## Iné projekty

Kategória:Kybernetika
Kategória:Manažment
Kategória:Matematika
Kategória:Rímskokatolícka hierarchia
Kategória:Sociológia
Kategória:Organizačná teória
Hobby

**Hobby** (iné názvy: **hoby**, **záľuba**, **koníček**) je činnosť vykonávaná so záujmom, s radosťou, obyčajne vo voľnom čase.

## Príklady
### Domáce hobby
Kuchárske umenie

### Chovateľstvo
Akvaristika – Chovateľstvo – Kynológia (chov psov) – Sokoliarstvo – Teraristika 

### Záhrada
Záhradkárstvo

### Ručné práce a remeslá
Batikovanie – Háčkovanie – Bábkarstvo – Patchwork – Pletenie – Košikárstvo – Drevorezbárstvo  – Vyšívanie

### Zberateľstvo
Zberateľstvo – Filatelia (zbieranie známok), numizmatika (zbieranie mincí) a pod. 

### Hry
Doskové hry – Kartové hry – Spoločenské hry – Hry na hrdinov – Geocaching – Sudoku

### Umenie
Divadlo – Fotografovanie – Amatérsky film – Domáce video

### Modelárstvo
Modelárstvo

### Auto–moto
Veteráni – Tuning

### Veda a príroda
Amatérska astronómia – Rádioamatérstvo

### Šport
Cykloturistika – Turistika – Gymnastika

### Počítače a Internet
Počítačové hry a videohry – Blogovanie

## Referencie
Zberateľstvo

[náhľad|vpravo|Zbierka minerálov (múzeum [Berlín)]]
**Zberateľstvo** je koníček, ktorý sa zaoberá získavaním špecifického druhu vecí založeného na špecifickom záujme zberateľa. Tieto zbierky bývajú zvyčajne kvalitne roztriedené, dôkladne skatalogizované a atraktívne vystavené.

Existujú rôzne druhy zberateľstva:
* známky-filatelistika
* mince-numizmatika
* obrúsky
* pivné tácky
* pivné plechovky
* pivné poháre
* minerály, horniny alebo skameneliny
* podpisy
* bankovky
* kartičky hokejistov
* ...

## Iné projekty


Kategória:Hobby
Josef Lanner

**Josef Lanner**, tiež uvádzaný ako *Joseph Lanner* (* 12. apríl 1801, Viedeň, Rakúsko – † 14. apríl 1843), bol rakúsky hudobný skladateľ. Skladal hlavne valčíky a polky.

## Životopis
Narodil sa v rodine rukavičkára. S hudbou sa stretol v neďalekom lokáli, kde rád chodil jeho otec a kde hral Michael Pamer. Mladý Lanner zatúžil hrať na husle a Pamer sa ho ujal ako učiteľ. Čoskoro ho zaradil do svojej kapely. Otec zo začiatku hľadel s nevôlou na synov záujem o hru na husle, ale keď sa vrátil z vojny s Francúzskom zranený a krátko na to vplyvom hospodárskych ťažkostí krajiny skrachoval, nerobil už synovi žiadne prekážky.

Ako 18. ročný sa Lanner osamostatnil a spolu s Karlom a Jánom Drahánekom založil vlastné trio (2 husle a gitara). Prvé verejné vystúpenie mali vo viedenskom Prátri v roku 1819. Koncom roka prijal Lanner ďalšieho člena, Johanna Starussa staršieho. Postupne ďalej roširoval svoju kapelu, ktorá bola v roku 1824 už 12 členná. Neskôr kapelu rozdelil na viac telies, a neviedol ich už celý večer, ale pendloval medzi medzi nimi. Vo Viedni rýchlo rástla jeho popularita. V roku 1829 sa stal hudobným riaditeľom dvorných bálov (K.K. Hoffbalmusikdirector). Zomrel v roku 1843 na týfus.

Hlavný Lannerov prínos spočíval v tom, že upustil od šablóny 8 opakujúcich sa valčíkových taktov (typických pre tanečný valčík tej doby) a začal komponovať rôzne motívy, ktoré do seba plynule prechádzali.

Jeho najznámejšie diela sú *Pesther Walzer*, *Die Werber*, *Die Hofballtänze* a *Die Schönbrunner*.

## Iné projekty

Kategória:Rakúski hudobní skladatelia
Kategória:Osobnosti na rakúskych poštových známkach
Kategória:Pochovaní na Viedenskom ústrednom cintoríne
Turistika

**Turistika** alebo **turizmus** je:
# hobby spočívajúce v putovaní a spoznávaní krajín, pamiatok, zvykov a ľudí, často s rekreačným zámerom
# aktívne cestovanie, pohyb a pobyt v prírode s rekreačným zámerom. Samotné vyvezenie sa lanovkou bez pohybu sa za turistiku nepovažuje.
# keď niekam ideš a poobzeráš sa tam

Príklady podľa typu:
* alpinizmus
* agroturistika
* cykloturistika
* geocaching
* horská turistika
* mototuristika
* outdoor
* pešia turistika
* tramping (táborenie v prírode)
* vodáctvo

## Externé odkazy
* turistika.freemap.sk
* www.turistickamapa.sk
* turistika.oma.sk
Východoafrická priekopová prepadlina

thumb|Schéma Východoafrického riftu.
**Východoafrická priekopová prepadlina** (po angl. *Great Rift Valley*, doslova *Veľké zlomové údolie*) je  priekopová prepadlina vo východnej časti Afriky. Prebieha tu proces rozpadu - extenzie africkej platne a jej vzďaľovanie od arabskej a jazerá, ktoré sú súčasťou Východoafrickej priekopovej prepadliny: Avalath, Karanie, Oldumi, Abern, Osloj, Salvara, Korsta, Koral, Buisto a Ovperd. Ťahá sa v dĺžke  od severu Sýrie na blízkom východe až po stred Mozambiku v juhovýchodnej Afrike. Šírka údolia sa pohybuje v rozsahu 30 až 100 kilometrov a hĺbka od sto po niekoľko tisíc metrov. Na severe sa tento proces začal asi pred 35 miliónmi rokov, v Afrike asi pred 15 miliónmi rokov. Pomenovanie dostala od bádateľa Johna Waltera Gregoryho.

Najsevernejšia časť prepadliny tvorí údolie Biká v Libanone, ktoré oddeľuje pohoria Libanon a Antilibanon. V Izraeli prechádza do údolia Chula nachádzajúceho sa medzi pohorím Galilea a Golanskými výšinami a pokračuje Jordánskym údolím cez Galilejské jazero, Mŕtve more, Arabah, Akabský záliv až po Červené more. Tento segment sa označuje aj ako zlom Mŕtveho mora.

Afarská panva (Danakilská preliačina) v Eritrei je miestom stretu trhlín, z ktorých jedna smeruje Adenským zálivom do Indického oceánu a druhá, ktorá je súčasťou Veľkej priekopovej prepadliny, smerom na juh do východnej Afriky. Najprv prechádza Etiópskou vysočinou, ktorú delí na dve časti, a južnejšie, v oblasti Veľkých afrických jazier, sa rozchádza do Východoafrickej priekopy a Stredoafrickej priekopy.

## Iné projekty

Kategória:Rifty
Kategória:Geografia Afriky
Kategória:Geografia Ázie
PS

**PS** môže byť: 

* grafický program, pozri Photoshop
* skratka hernej konzoly, pozri PlayStation
* slovenská politická strana, pozri Progresívne Slovensko
*dolná komora českého Parlamentu, pozri Poslanecká snemovňa Parlamentu Českej republiky
*politická strana, pozri Parti socialiste
** vo Francúzsku, pozri Parti socialiste (Francúzsko)
** v Belgicku, pozri Parti socialiste (Belgicko)
** pre iné strany s rovnakým názvom, pozri rozlišovaciu stránku Parti socialiste
* Polystyrén (skr. PS)

**P.S.** môže byť: 
* skratka pre postskriptum
* v hudbe:
** slovenská hudobná skupina fungujúca od roku 1999, pozri P.S. (slovenská skupina)
** česká hudobná skupina pôsobiaca medzi rokmi 1986 – 2004, pozri P.S. (česká skupina)
** album od Toad the Wet Sprocket, pozri P.S. (A Toad Retrospective)
** album od Gorana Bregovića, pozri P.S. (album)
* vo filme:
** P.S. (film z roku 1978)
** P.S. (film z roku 2001)
** P.S. (film z roku 2004)

## Pozri aj
* P.S. I love you
* P.S.: Milujem ťa
Médska ríša

thumb|Médska ríša okolo r. 600 pred Kr.
**Médska ríša** alebo **Média** bola staroveká ríša Médov na území severozápadného Iránu založená v 8. storočí pred Kr. a začlenená do Perzskej ríše okolo roku 553 pred Kr.

Médov prvýkrát spomínajú pramene v roku 836 pred Kr. Po zrážkach s Asýrčanmi a Urartejcami sa médske kmene spojili. Zjednotil ich podľa Herodota vraj Deiokes, syn Fraortov, ktorý sa stal kráľom a vládol 53 rokov. Bol to vraj on, kto založil pevnosť Ektabana (dnes Hamadán), hlavné mesto Médie. Pramene z Mezopotámie ďalej spomínajú médskeho vládcu menom Daiukku (asi identický s Deiokesom), ktorý bol roku 715 pred Kr. zajatý a poslaný do vyhnanstva.

Prvým historicky doloženým vládcom Médie bol Fraortes (vládol 653 – 625 alebo 675 – 653 alebo 675 – ?625 pred Kr.), ktorý vraj porazil Peržanov a zomrel v boji s Asýrčanmi. Asýrske pramene spomínajú médskeho vzbúrenca Kaštiriti (možno identický s Fraortom) , ktorý žil okolo 672 pred Kr., vytlačil Asýrčanov a zomrel okolo roku 653 pred Kr. pri pochode do Asýrie, práve v čase, keď Médiu napadli Skýti.

Skýtsku nadvládu ukončil roku 616 pred Kr. médsky vládca Kyaxares (iránsky Uvachšatra; vládol asi 625 pred Kr. – 585 pred Kr.). Za jeho vlády zrejme ríša dosiahla vrchol. Roku 617 pred Kr. napadol Asýriu, dobyl mesto Aššur a uzavrel spojenectvo s babylonským kráľom Nabopolasarom, ktoré potvrdili svadbou detí oboch kráľov. Médsko-babylonské vojsko roku 612 pred Kr. obsadilo Ninive a ovládlo tak severnú Mezopotámiu (zničilo Asýrsku ríšu). Po bojoch s Lýdiou sa hranicou medzi Lýdiou a Médiou stala rieka Halys (dnes Kizilirmak). Známy je príbeh, ako sa tu v poslednom roku svojej vlády stretol Kyaxares s lýdskym kráľom Alyattom II., ale úplné zatmenie Slnka 26. mája 585 pred Kr. prinútilo obe strany k mieru.

Médsky kráľ Astyages (babylonský Ištuvegu; 585 pred Kr. - 549 pred Kr.) okolo roku 553 pred Kr. (podľa babylonskej kroniky 550/549 pred Kr.) podľahol útoku (rodinne príbuzného) perzského kráľa Kýra II., čím sa Média stala súčasťou Perzskej ríše.

## Pozri aj

* Bitka pri rieke Halys


Kategória:Mezopotámia
Kategória:Dejiny Iránu
SOS

**SOS** môže byť:
* SOS (signál), tiesňový signál v Medzinárodnej Morseovej abecede

* Save Our State, politická skupina v Južnej Kalifornii
* "Saving Our Selves", TV relácia televízie BET na zber financií po hurikáne Katrina
* Science of Spirituality, neziskovka
* Sdružení obrany spotřebitelů ČR
* Secretary of State
* Secular Organizations for Sobriety
* Silicon on Sapphire, typ wafera
* „Son of Silvagni“ – Stephen Silvagni, austrálsky futbalista
* somálsky šiling, mena Somálska
* Son of sevenless
* Our Sailors, fanúšikovská skupina
* The SOS Band
* SOS (ABBA), singel od ABBy z roku 1975
* SOS (Rihanna), singel od Rihanny z roku 2006
* "SOS," pieseň od Kula Shaker z albumu *[[Peasants, Pigs & Astronauts]]*
* SOS (arkádová hra)
* Brigáda SOS, klub v anime The Melancholy of Haruhi Suzumiya
* SOS detské dedinky
* SOS (operačný systém), operačný systém, ktorý používal počítač Apple III
* SOS response, systém opravy DNA prokaryotov
* Special Operations Squadron
* State of Sabotage, recesistický "štát" založený v roku 2003 na neobývanom fínskom ostrove Harakka
* Strana pro otevřenou společnost, strana v Česku
* Stráž obrany státu, ozbrojená zložka chrániaca hranice Česko-Slovenska v rokoch 1936 – 1939
* Strength of Schedule
* Switched-On Schoolhouse, vzdelávací počítačový program
* "Special Operations Strikeforce", tím v komiksovej sérii *The [[Savage Dragon]]*
* Squadron Officer School
* Swing Out Sister, džezová skupina

**S.O.S.** môže byť:
*Strana občianskej solidarity
*S.O.S. (televízna relácia), humoristická relácia na STV
*S.O.S. (Too Bad), pieseň z albumu *[[Get Your Wings]]* od Aerosmithu
*S.O.S. (Agnetha), pieseň od A. Fältskogovej
*S.O.S., album od Morgana Lefay
*S.O.S., pieseň od Good Charlotte

## Pozri aj
* ŠOS, skratka pre Šanghajskú organizáciu spolupráce
Mesiáš (náboženstvo)

**Mesiáš** () je židovský spasiteľ, osloboditeľ poslaný Bohom.

Pôvodne, adekvátne obradu potvrdzujúcemu kňazskú alebo kráľovskú hodnosť, slúžil ako prívlastok, neskôr sa však vzťahuje na samého kňaza aj kráľa. Kráľ ako hospodinov pomazaný spravuje osud svojho ľudu ako Jahveho zástupca.

Keď sa politická situácia zhoršuje a ľud trpí, príčina je jedine v kráľovi, pretože boh nemôže robiť chyby, a za neúspechy teda nie je zodpovedný. Preto vzniká názor, že boh sa postará o naozajstného Mesiáša. Zaniká kontinuita medzi osobu kráľa a očakávaným osloboditeľom, hoci ešte žije nádej, že tento Mesiáš bude z Dávidovho rodu. Čoraz tragickejšie historické udalosti (babylonské zajatie) spôsobili, že ríša Mesiáša, ktorú predpovedali proroci a ktorá by znamenala aj Jahveho panstvo nad všetkými národmi, pomaly bledla na akúsi nádej, ktorá sa má splniť v budúcnosti.

V časoch Makabejských sa viera v Mesiáša aktualizovala (esejci) a za rímskej nadvlády sa Židia fanatickým odhodlaním (zelóti) a násilím usilovali pripraviť panstvo Mesiáša (židovská vojna).

Kresťanstvo prevzalo ideu mesiáša z judaizmu. V Ježišovom učení a v spisoch Novej zmluvy sa už osoba Mesiáša a jeho moc posúvajú do duchovnej roviny. Kráľovstvo božie a jeho uskutočnenie nepatrí do politiky, dokonca ani nie do tohto sveta. Vláda Mesiáša nastane po poslednom súde, pri druhom prichode Ježiša.

## Iné projekty

## Externé odkazy
* 

Kategória:Kresťanstvo
Kategória:Judaizmus
Kategória:Židia
Kategória:Hebrejské slová a frázy
Silicon on insulator

**Silicon on insulator** (**SOI**) je vrstvová štruktúra pozostávajúca z tenkej vrstvy kremíka, od 50 nm do 100 μm, ktorá je vytvorená na izolovanom substráte, ktorý je zvyčajne zafír alebo kremík s izolovanou vrstvou oxidu kremíka (SiO2) 80 nm hrubou na jeho povrchu. Tento proces redukuje elektrickú záťaž, ktorú tranzistor musí preniesť počas prepínajúcej operácie, zvyšuje rýchlosť (až do 15 %) a redukuje prepínaciu energiu (až do 20 %) cez čipy založené na technológii CMOS. SOI čipy sú drahšie, a preto sa používajú pre najdrahšie integrované obvody.

Populárna SOI technológia je Kremík na zafíre (Silicon on Sapphire - SOS), používané v špeciálnych integrovaných obvodoch v armáde a vesmíre.

SOI sa odlišuje od CMOS v tom, že jeho kremíkové prechody sa nachádzajú nad elektrickým izolantom. Výhoda je v tom, že tento izolant redukuje kapacitu hradla tranzistora a to sa tým pádom na prepnutie nemusí tak dlho nabiť čo logicky znamená zredukovanie prepínacieho času. SOI zariadenia sú inherentne odolné proti mikroprierazu a prúdovému zvodu. Tiež, v tranzistore je použitá redukcia zvyškového prúdu, tým je táto technológia atraktívna pre nízkoenergetické obvody.

SOI wafery sú vyrábané týmito metódami:

* SIMOX - Separation by IMplantation of OXygen - používa kyslík-iónové nanášanie (Oxygen ion beam implantation) nasledované vysokoteplotným žíhaním na vytvorenie difúznej vrstvy SiO2.

* Smartcut™ je ďalšia metóda vynájdená francúzskou firmou Soitec, ktorá zväzuje zoxidované povrchy dvoch waferov dohromady a potom rozdelí väčšinu povrchu vafera pozdĺž prúžku implantovaných vodíkových bublín. Tenká vrstva kremíka, ktorá je nechaná za je izolovaná od substrátu tým, čo pôvodne bol povrch oxidovej vrstvy.

## Použitie v priemysle
V roku 2005 bola SOI technológia pozvoľna osvojovaná výrobcami digitálnych integrovaných obvodov. Sony, Nintendo a Microsoft plánujú použiť SOI pri produkcii ich herných konzol. Je dôležité poznamenať, že procesory založené na SOI, ktoré idú do týchto zariadení sú všetky vyrábané IBM s výnimkou Sony Playstation. Mnoho PowerPC založených na systéme od Apple Computer a high-end IBM servery používajú procesory založené na SOI už nejaký čas. Tiež by malo byť poznamenané, že kým Sony, AMD a Chartered Semiconductor vyvinuli svoje vlastné SOI technológie, každý z nich bol partnerom IBM, ktorý im túto technológiu licencoval.

## Externé odkazy
* AMDboard  - a site with extensive information regarding SOI technology

* Soitec  - The official website of Soitec

Kategória:Elektronika
Zelóta (Jeruzalem)

**Zelóti** (gr. *horliví*) bola židovská strana utvorená v čase okolo Ježišovho narodenia. Viedol ich Judáš Galilejský, uvedený v knihe Skutky apoštolov (Sk 5,37). Spoločenstvo, ktoré sa prisne pridržiavalo Mojžišovho zákona, no malo silné politické zafarbenie, na rozdiel od apolitickej pasivity farizejov, hlásalo ozbrojený boj. Aj ich pomenovanie svedčí o politickej netrpezlivosti. Ako netrpezliví, „horliví“ nečakali na nastolenie Mesiášovho pozemského panstva, božou vôľou, výlučnými ľubovoľnými božími skutkami. Stúpencom toho hnutia bol aj Ježišov učeník apoštol Šimon. Zelóti sa zúčastnili aj na židovskej vojne.

## Iné projekty

## Externé odkazy
* Jewish Encyclopedia – Zealots

## Zdroj
* 

Kategória:Židia
Zelóta

**Zelóta** môže byť:
*všeobecne: náboženský fanatik
*historicky:
**príslušník protirímskeho židovského hnutia v Jeruzaleme, pozri zelóta (Jeruzalem)
**príslušník hnutia v Byzantskej ríši (Solúne) v 14. storočí, pozri zelóta (Byzantská ríša)
Americké Panenské ostrovy

**Americké Panenské ostrovy** sú skupinka ostrovov v Karibskom mori, ktoré sú izolovaným územím Spojených štátov amerických. Tieto ostrovy sú geograficky súčasťou Panenských ostrovov. Americké Panenské ostrovy sa skladajú zo štyroch hlavných ostrovov: Sv. Tomáša, Sv. Jána, St. Croix a Vodného ostrovu. Je to jediné miesto v Spojených štátoch, kde sa jazdí vľavo.

## Dejiny
Panenské ostrovy boli pôvodne osídlené Cibonejmi, Caribmi a Arawakmi. Ostrovy boli pomenované Krištofom Kolumbom na jeho druhej ceste v roku na Sv. Uršulu. Viac než 300 rokov boli ostrovy v rukách európskych mocností, Španielska, Británie, Holandska, Francúzska, Maltských rytierov a Dánska.

Dánska západoindická spoločnosť sa usadila na Sv. Tomášovi v roku 1672, na Sv. Jánovi v roku 1694 a odkúpila St. Croix od Francúzska v roku 1733. Ostrovy sa stali dánskou kráľovskou kolóniou v roku 1754, ich názov v dánskom preklade je: *Jomfruøerne*. Cukrová trstina zberaná otrokmi poháňala ekonomiku ostrovov počas 18. storočia a začiatku 19. storočia, až do zakázania otroctva guvernérom Peterom von Scholtenom 3. júla 1848.

Počas námornej vojny v 1. svetovej vojne sa Spojené štáty obávali, že by ostrovy mohli byť obsadené Nemcami ako námorná základňa. Znovu teda ponúkli Dánsku odkúpenie ostrovov. Po niekoľkých mesiacoch rokovania bola odsúhlasená kúpna čiastka 25 miliónov dolárov. Nasledovné referendum, usporiadané v roku 1916, potvrdilo s veľkým rozdielom predaj ostrovov. Rokovanie bolo teda nakoniec ratifikované 17. januára 1917, kedy USA a Dánsko podpísali dohodu. USA prevzali ostrovy 31. marca, kedy teritórium premenovali na Americké Panenské ostrovy.

Americké občianstvo bolo udelené obyvateľom ostrova roku 1927.

## Ekonomika
Na Amerických Panenských ostrovoch hrá hlavnú úlohu turizmus. Ostrovy navštívia zhruba 2 milióny návštevníkov ročne, z ktorých sa mnohí v krajine zastavia počas okružných plavieb. Výrobný sektor pozostáva z rafinérstva, textilného priemyslu, výroby rumu, elektroniky a farmaceutiky. Poľnohospodársky sektor je malý. Väčšina potravín je dovážaná. Miera medzinárodného obchodu je nízka, je to však rastúca súčasť ekonomiky. Hovensa, jedna z najväčších rafinérií, je na ostrove St. Croix.

Ostrovy sú vystavené tropickým búrkam a hurikánom. V minulosti spôsobili značné škody hurikán Hugo 1989 a hurikán Marilyn 1995.
left|thumb|264px|Mapa Amerických Panenských ostrovov

## Iné projekty


Kategória:Ostrovy USA
Holandské Antily

[náhľad|[Vlajka Holandských Antíl]]
náhľad|Poloha Holandských Antíl

**Holandské Antily** bola do 10. októbra 2010 jedna z krajín Holandského kráľovstva v Malých Antilách. Na čele Sint Maartenu a Curaçaa ostala holandská kráľovná (dnes kráľ), ich obyvatelia sú holandskými občanmi. Obe územia môžu samostatne vyberať dane pričom si ponechali spoločnú centrálnu banku a najvyšší súd.

Patrili sem:
* 3 ostrovy zo skupiny Severné Záveterné ostrovy: Saba, Sint Eustatius a Sint Maarten (južná časť ostrova Svätý Martin)
* 2 ostrovy zo skupiny Južné Záveterné ostrovy (pri pobreží Venezuely): Bonaire a Curaçao

## Iné projekty


Kategória:Ostrovy Holandska
Kategória:Karibské ostrovy
Kategória:Karibské štáty
Kategória:Zaniknuté štáty Severnej Ameriky
Aruba

**Aruba** je ostrov a konštituentná krajina Holandského kráľovstva v Malých Antilách, približne  od pobrežia Venezuely. Rozloha ostrova predstavuje  a dĺžka pobrežia . Hlavným mestom je Oranjestad.

## Geografia
Ostrov je dlhý  a široký  vo svojom najširšom bode.

## Dejiny
Prvý Európan na ostrov doplával v roku 1499, keď bol ostrov objavený Španielmi. V priebehu 17. storočia sa ostrov stal majetkom Holandska, keď bol v roku 1636 dobytý Holanďanmi. Od roku 1845 tvoril súčasť Holandských Antíl a 1. januára 1986 získal zvláštny status v rámci Holandského kráľovstva. Ostrov je tak reprezentovaný vlastnou vlajkou, ako oficiálna mena sa uznáva arubský florin známy ako arubský gulden, nie však antilský gulden, ktorý je pre okolie typický. Ostrov Aruba je však i naďalej zapojený do rôznych antilských organizácií a aktívne spolupracuje s okolitými ostrovmi napríklad pri rozvoji turistického ruchu. Do roku 1634 bol ostrov pod nadvládou Španielov. Následne sa i s ďalšími okolitými ostrovmi stal holandskou kolóniou. V roku 1986 sa Aruba odpojila a získala štatút zámorského územia s vnútornou autoritou.

## Ekonomika
V hospodárstve ostrova dominuje turistický ruch (582 140 návštevníkov v roku 1994) a petrochemický priemysel.

## Referencie


Kategória:Ostrovy Holandska
Kategória:Karibské ostrovy
Kategória:Karibské štáty
Médium

**Médium** (z lat. *medius* – prostredný) môže byť:
* všeobecne:
**sprostredkujúci činiteľ, prostriedok
**prostredie (v ktorom niečo prebieha)
*masmédium
*v parapsychológii: osoba sprostredkujúca styk so záhrobím, pozri médium (parapsychológia)
*v jazykovede: v niektorých starých indoeurópskych jazykoch slovesný rod, ktorý vyjadruje dej vychádzajúci od podmetu a spätne zasahujúci tento podmet, pozri médium (gramatika)
*v biológii: skrátene kultivačné médium
*vo fyzike: prostredie (látka), ktoré je nositeľom určitých vlastností (fyzikálneho stavu alebo deja)
*v technike: skrátene:
**prenosové médium (=prenosové prostredie; hmota alebo jav slúžiaci na prenos informácie alebo energie)
**informačné médium (vo fyzickej podobe aj nosič informácie či informačný nosič)
**pamäťové médium (=pamäťový nosič) resp. záznamové médium (=záznamové prostredie) resp. dátové médium (=nosič dát, dátový nosič)
*opera v dvoch aktoch od Gian-Carla Menottiho, pozri Médium (opera)
*skrátene: komunikačné médium
*časopis vydávaný organizáciou Slovenský skauting, pozri Médium (časopis)
Carl Wilhelm Scheele

**Carl Wilhelm Scheele** (* 9. december 1742 – † 21. máj 1786) bol švédsky chemik nemeckého pôvodu, ktorý objavil mnoho chemických látok. Známy je hlavne vďaka objavu kyslíka a dusíka.

## Životopis
Pracoval ako farmakológ v Štokholme, v Uppsale (17701775) a neskôr v Köpingu. Jeho štúdie ho priviedli v roku 1772 k objavu kyslíka a v roku 1773 dusíka. Svoje objavy publikoval vo svojej jedinej knihe *Chemische Abhandlung von der Luft und dem Feuer* z roku 1777. Kyslík objavil v roku 1774 aj Joseph Priestley, lenže už s menšou slávou. Vo svojej knihe taktiež vysvetlil pojmy šírenie tepla a tepelné žiarenie.

Scheele objavil aj iné chemické látky ako bárium (1774), chlór (1774), mangán (1774), molybdén (1778) a volfrám (1781) a taktiež niekoľko chemických zlúčenín ako kyselina citrónová, glycerol, kyanovodík, fluorovodík a sírovodík. Objavil aj proces podobný pasterizácii.

Tak ako mnohí iní chemici tých čias, aj Scheele často pracoval v sťažených podmienkach a v nebezpečných situáciách. Jedným z jeho zlozvykov bolo ochutnávanie chemikálie, ktorú objavil.

Zomrel predčasne, posmrtné symptómy boli podobné otrave ortuťou.

V roku1821 bol po ňom pomenovaný minerál scheelit. Na privrátenej strane Mesiaca je po ňom od roku 1976 pomenovaný kráter Scheele. Jeho meno nesie i cena *Scheelepriset* udeľovaná švédskou farmaceutickou asociáciou *Apotekarsocieteten*.

## Referencie

## Iné projekty

## Externé odkazy
* Digitalisierte Werke von Scheele  
* Sämmtliche physische und chemische Werke
* ''Chemical Observations and Experiments on Air and Fire'' 
* Excerpts from the Chemical Treatise on Air and Fire
* ''Carl Wilhelm Scheele's d. Königl. Schwed. Acad. d. Wissenschaft Mitgliedes, Chemische Abhandlung von der Luft und dem Feuer'' 

Kategória:Švédski chemici
Kategória:Nemeckí chemici
Kategória:Objavitelia chemických prvkov
Kategória:Členovia Kráľovskej švédskej akadémie vied
Kategória:Absolventi Uppsala universitet
Kategória:Švédske osobnosti nemeckého pôvodu
Holandské kráľovstvo

**Holandské kráľovstvo** môže byť:
*v súčasnosti: dlhý tvar názvu kráľovstva v západnej Európe a Karibiku existujúceho od roku 1815 (*Koninkrijk der Nederlanden*), krátky tvar: Holandsko, pozri Holandsko (kráľovstvo)
*v minulosti: napoleónovské kráľovstvo v rokoch 18061810 (*Koninkrijk Holland, Royaume de Hollande*), pozri Holandské kráľovstvo (18061810)
JEDNOTNÉ SLOVENSKO

náhľad|Sídlo na Podzáhradnej 56 v Bratislave

**JEDNOTNÉ SLOVENSKO**, skratka **JS**, (v rokoch 2000-2001 **Rómska inteligencia za spolunažívanie v Slovenskej republike**, v rokoch 2001-2006 **Strana rómskej koalície v Slovenskej republike**) bola mimoparlamentná slovenská politická strana. 

## Vedenie strany
* doc. Ing. Štefan Gavorník, CSc. – od 3. októbra 2008 

## História
Strana bola zaregistrovaná na ministerstve vnútra 16. augusta 2000 pod pôvodným názvom *Rómska inteligencia za spolunažívanie v Slovenskej republike*. Od 11. novembra 2001 do 16. marca 2006 pôsobila pod názvom  *Strana rómskej koalície v Slovenskej republike*, skratka *SRK*. 

### Vedenie strany v minulosti
* Herman Arvay – od 16. marca 2006 do 3. októbra 2008
* Mgr. Ladislav Fízik – od 28. februára 2001 do 16. marca 2006
* Vojtech Kökeny – od 28. februára 2001 do 30. septembra 2005

## Volebné výsledky
Strana sa zatiaľ  nezúčastnila volieb do NR SR, ani volieb do Európskeho parlamentu.

## Volebné preferencie
Preferencie strany sú také nízke, že ich Štatistický úrad SR nezaznamenáva.

## Referencie


Kategória:Zaniknuté politické strany na Slovensku
Rómska inteligencia za spolunažívanie v Slovenskej republike

**Rómska inteligencia za spolunažívanie v Slovenskej republike** môže byť slovenská politická strana:

* Rómska iniciatíva Slovenska, ktorá pod týmto názvom vystupovala od 25. októbra 1996 do 7. marca 2000
* Strana rómskej koalície v Slovenskej republike, ktorá pod týmto názvom vystupovala od 16. augusta 2000 do 11. októbra 2001